Anthony Adderly

Anthony „Garrincha“ Adderly (* 5. Mai 1968 in Brietsch-Honduras) is en Footballspeler un -trainer ut Belize.

Adderly is 1968 in Brietsch-Honduras (nu Belize) boren. He hett in siene aktive Tied as Speler jüst as sien ölleren Broder James för Berger 404 in Belize-Stadt speelt. Na de Tied as Speler weer he Offzeer bi de Belize Defence Forces.Evan X Hyde: From The Publisher, Amandala an’n 14. Dezember 2012 Von 1997 bet 2000 weer he Trainer för de Mannschop von Grigamandala ut Dangriga. Dat weer en Projekt in dat Spelers ut Dangriga un ut Belize-Stadt ünnerstütt von Evan X Hyde sien Medienhuus Kremandala tohoopspeelt hebbt. De Naam Grigamandala hett sik ut Dangriga un Kremandala tohoopsett.

Adderly weer von 2004 bet 2006 Natschonaaltrainer von de Natschonaalmannschop von Belize. De fiev Spelen in düsse Tied sünd för Belize all verloren gahn.

 Footnoten 

Kategorie:Mann
Kategorie:Börger von Belize
Kategorie:Footballspeler (Belize)
Kategorie:Footballtrainer
Kategorie:Boren 1968